परंपरा तोड़कर सूर्यास्त के बाद राजकीय सम्मान दिया, प्रधानमंत्री आज 14 आइलैंड्स के प्रमुखों से मिलेंगे
Narendra Modi Papua New Guinea PM Video Goes Viral प्रधानमंत्री नरेंद्र मोदी रविवार शाम को पापुआ न्यू गिनी पहुंचे। राजधानी पोर्ट मोरेस्बी में वहां के PM जेम्स मारेप ने उनकी अगवानी की।
प्रधानमंत्री नरेंद्र मोदी रविवार शाम को पापुआ न्यू गिनी पहुंचे। राजधानी पोर्ट मोरेस्बी में वहां के PM जेम्स मारेप ने उनकी अगवानी की। मारेप ने मोदी के पैर छूकर उनका स्वागत किया। इसके बाद प्रधानमंत्री मोदी को एयरपोर्ट पर ही गार्ड ऑफ ऑनर दिया गया। इस इंडो पैसिफिक रीजन में किसी भारतीय प्रधानमंत्री का ये पहला दौरा है।
न्यूज एजेंसी ANI के मुताबिक, पापुआ न्यू गिनी की सरकार ने अपनी परंपरा को तोड़ते हुए PM मोदी का वेलकम किया। दरअसल, इस देश में सूर्यास्त होने के बाद किसी भी विदेशी मेहमान का राजकीय सम्मान के साथ स्वागत नहीं किया जाता है, लेकिन भारत की अहमियत को देखते हुए वहां की सरकार ने ये फैसला लिया।
गार्ड ऑफ ऑनर की 4 तस्वीरें देखें... 
FIPIC समिट में शामिल होंगे
PM मोदी 22 मई को पापुआ न्यू गिनी के प्रधानमंत्री जेम्स मारेप और नए गवर्नर सर बॉब डाडे से बातचीत करेंगे। इसके बाद पैसिफिक आईलैंड कंट्रीज के लीडर्स के साथ होने वाली फोरम फॉर इंडिया पेसिफिक आईलैंड कॉ-ऑपरेशन समिट (FIPIC) में शामिल होंगे।
इस बैठक के लिए सभी 14 द्वीप देशों के प्रमुख पापुआ न्यू गिनी पहुंचे हैं। FIPIC को 2014 में मोदी की फिजी यात्रा के दौरान लॉन्च किया गया था। PM मोदी के साथ इन देशों की ये तीसरी बैठक होगी।
25 मई को भारत लौटेंगे PM मोदी 
23 मई को PM मोदी ऑस्ट्रेलिया रवाना हो जाएंगे। यहां वो भारतीय समुदाय के लोगों को संबोधित करेंगे। 24 मई को ऑस्ट्रेलिया के प्रधानमंत्री एंटनी एल्बानीज से मुलाकात करेंगे। 25 मई को सुबह दिल्ली वापस आ जाएंगे।
G7 की मीटिंग में गेस्ट के तौर पर शामिल हुए थे मोदी
प्रधानमंत्री नरेंद्र मोदी हिरोशिमा में हुई 19-21 मई तक हुई G7 की बैठक में गेस्ट के तौर पर शामिल हुए थे। G7 दुनिया के सात विकसित और अमीर देशों का समूह है। जिसमें कनाडा, फ्रांस, जर्मनी, इटली, जापान, ब्रिटेन और अमेरिका शामिल हैं। इसे ग्रुप ऑफ सेवन भी कहा जाता है।
G7 की चीन को चेतावनी- किसी का दबदबा मंजूर नहीं
दुनिया की सात विकसित इकोनॉमी के संगठन G7 ने साझा स्टेटमेंट में चीन को सख्त चेतावनी दी है। संगठन ने चीन का नाम लिए बिना दुनिया से किसी एक देश का आर्थिक दबदबा खत्म करने की शपथ ली।
इस स्टेटमेंट में कहा गया कि G7 और उसके साथी देशों के आर्थिक हालातों को हथियार के तौर पर इस्तेमाल किया गया तो परिणाम भुगतना होगा। किसी एक देश के आर्थिक दबदबे को रोकने के लिए जरूरी कदम उठाए जाएंगे। G7 देशों ने चीन से अपील की है कि वो यूक्रेन से जंग खत्म करने के लिए रूस पर दबाव बनाए।
ये खबर भी पढ़ें...
VIDEO: G7 समिट में मोदी से मिले जेलेंस्की: यूक्रेन-रूस जंग के बाद दोनों की पहली मुलाकात; बाइडेन ने PM मोदी को गले लगाया
जापान के हिरोशिमा शहर में जारी G7 समिट के दौरान यूक्रेन के राष्ट्रपति वोलोदिमिर जेलेंस्की ने प्रधानमंत्री नरेंद्र मोदी से मुलाकात की। रूस-यूक्रेन जंग शुरू होने के बाद दोनों नेताओं की यह पहली मुलाकात थी। हालांकि 15 महीने से जारी जंग के दौरान मोदी और जेलेंस्की फोन पर बात कर चुके हैं। पढ़ें पूरी खबर...